Oblasć Iwano-Frankiwsk

Oblasć Iwano-Frankiwsk abo Iwanofrankiwska oblasć (, do 1962 Станіславська область/Stanislawska oblast) je oblasć na zapadźe Ukrainy, sewjerowuchodnje Karpatow. Stolica a zdobom najwjetše město je Iwano-Frankiwsk (prjedy Stanislaw). Oblasć ma něhdźe 1,4 miliony wobydlerjow na přestrjeni wot 14.000 kwadratnych kilometrow.

 Geografija 
Susodne oblasće su Ternopilska na sewjerowuchodźe, oblasć Černiwci na juhowuchodźe, Zakarpatska na zapadźe a Lwówska na sewjerozapadźe. Na samym juhu mjezuje Iwanofrankiwska oblasć z Rumunskej a tuž z Europskej uniju.

Najwažnišej rěce na teritoriju oblasće stej Dnjestr a Prut, kotryž so wužórli w Lěsnych Karpatach w bliskosći Howerle (2061 m), najwyšeje hory Ukrainy. 

 Zarjadnistwo 
Oblasć Iwano-Frankiwsk wobsteji ze 14 rajonow a pjeć městow, kotrež podsteja bjezposrědnje zarjadnistwu oblasće. To su města:
 Bolechiw
 Iwano-Frankiwsk
 Jaremče
 Kaluš
 Kolomyja

 Stawizny 
mini|upright|Radnica w Kolomyji
Najwjetši dźěl teritorija dźensnišeje oblasće słušeše wot 1772 do rakuskeho kraja Galiciska a bě po 1918 dźěl Pólskeje. Hakle z wobsadźenjom 1940 a doskónčnje 1945 přińdźe pod sowjetsku kontrolu.

 Wobydlerstwo 
Iwanofrankiwska oblasć ma sobu najwyši podźěl ukrainskorěčnych wobydlerjow wot wšěch ukrainskich oblasćow.

 +
 narodnosć
 wobydlerjo
 1989 (%)
 2001 (%)
 změna (%)http://2001.ukrcensus.gov.ua/eng/results/general/nationality/
  Ukrainjenjo
 1.371.200
 95,0
 97,5
  +2,1 %
  Rusojo
 24.900
 4,0
 1,8
  −56,3 %


 +
 maćeršćina
 1989 (%)http://2001.ukrcensus.gov.ua/eng/results/general/language/Frankivsk/
 2001 (%)
  ukrainšćina
 94,9
 97,8
  rušćina
 5,1
 1,8
  druha
 0,4


 Žórła 

 Wotkaz 

!
Iwano-Frankiwsk